БҚО-да хабарсыз кеткен студент төртінші күн іздестіріліп жатыр
DATE: 11:18, 25 Тамыз 2022 | GMT +5
TITLE: БҚО-да хабарсыз кеткен студент төртінші күн іздестіріліп жатыр
URL: https://kaz.inform.kz/news/bko-da-habarsyz-ketken-student-tortinshi-kun-izdestirilip-zhatyr_a3971002/
META: DATE: 11:18, 25 Тамыз 2022 | GMT +5
TOTAL WORDS: 96
AUTHOR(S):
TEXT: БҚО полиция департаменті баспасөз қызметінен түскен мәліметке қарағанда, Орал қаласында тұратын 18 жастағы Ерасыл Төлеуғали 21 тамыз күні шамамен сағат 12. 00-де Ақжайық ауданы Базаршолан ауылынан 8 шақырым жердегі Қыдырбай қыстағынан шығып кеткен. Содан бері үйіне оралмаған. «Полицияға туыстары 22 тамыз күні шағым түсірген. Бойы 160-170 см, арықша келген, шашы қара, қысқа, дөңгелек жүзді. Үстіне қара түсті спорттық киім, көк аяқкиім киген. Бұрын кетпеген. Ұялы телефонын үйге қалдырып кеткен», деп хабарлады ведомстводан. Студентті көрген-білген жан болса, 8-702-924-05-84, 8-702-378-02-66 телефонына хабарласуы сұралады. Еске сала кетейік, бұдан бұрын Оралда кейуана мен немересін ұрып-соққан мас тұрғынның ұсталғанын жазған болатынбыз
